
Alvoko al nia anaro 


A1 ĉiuj HALE-anoj ! 

La neokazigo de la ĉiujara asembleo de HALE, kunvokita 
pasintsomere en Valencio ĝuste en momentoj kiam estis demisiin- 
taj preskaŭ ĉiuj estraranoj de nia LEA-o, kreis krizan situa- 
cion tre malfacile solveblan, kiu devigis la unuan prezidanton- 
fondinton de HALE, k-don Jose Bernabeu, proponi provizoran 
komitaton, kies unua celo estis superi la krizon kaj eviti la 
malaperon de nia asocio. Estis speciale dankinda, ke la propo- 
nitaj k-doj akceptis la vakantajn postenojn, kaj tio ebligis 
la daŭrigon de nia asocio. La komitato konsistas el jenaj kdoj : 

Prezidanto: Martin Bustin Benito, el Alikanto. 

Vicprezidanto: Manuel Lŭpez Hernŭndez, el Seviljo. 

Sekretario: Jesus de las Heras Gimenez, el Murcio. 

Kasisto: Nicolas Gil Carballo, el Leĉn. 

Same akceptis daŭrigi plian jaron ambaŭ redaktoroj de nia 
organo "KAJEROJ EL LA SUDO" , Antonio Marco Botella, el Zaragozo, 
kaj Miguel Fernandez Martin, el Madrido. 

Kompreneble, oni devas konsideri tiun gvidan komitaton 
kiel provizoran, ĉar ili ne estis rekte elektitaj de asembleo. 
Aldone ni diru, ke, ĉar la internaj problemoj de nia asocio 
ankoraŭ ne estis oportune debatitaj pro ne sufiĉa partopreno de 
membroj en la antaŭaj asembleoj , mi, kiel nuna prezidanto, 
kunvokas ĉiujn HALE-anojn al ordinara asembleo, okazonta en Ma- 
lago, de la 16a ĝis la 21a de Julio 1994, laŭ jena tagordo: 

1. Legado kaj eventuala aprobo de la antaŭa protokolo. 

2. Legado kaj eventuala aprobo de la jara bilanco. 

3. Informo pri nia organo "KAJEROJ EL LA SUDO" . 

4. Elekto de novaj Komitato kaj redaktoroj por nia organo. 

5. Konfirmo aŭ disigo de niaj kunlabor-rilatoj kun HEF. 

6. Situacio kaj uzo de la havaĵo de nia asocio. 

7. Novaj kotizoj .Minimuma agadplano por la periodo 1994/95. 

8. Petoj, proponoj kaj demando j . 

Eventualaj sugestoj kaj petoj por kompletigi ĉi tiun tagor- 
don ĉiam estos bonvenaj . 

En la nomo de HALE-Komitato 
Martin Bustin Benito 

la bezonon batali por la liberecanaj 
ideoj kaj, apenaŭ 12-jara, ŝi deziris 
partopreni en la grandaj strikoj oka- 
zintaj en Barcelono en 1917. ŝi tuj 
aliĝis al la sindikato CNT kaj kunla- 
boris en liberecanaj ĵurnaloj kaj 
revuoj. Ekde la jaro 1931 ŝi firme 
apogis la Iberian Anarkisman Federa- 
cion kiel specifan organizon sende- 
pendan de la sindikato, strebis kun la 
laborista movado por starigi la 2an 
Respublikon, sed baldaŭ ŝi konfesis 
sian elreviĝon, kiam la respublikaj - 
regantoj ne montriĝis solidaraj kun - 
la popolaj aspiroj . 






En 1936, post la eksplodo de la hispana intercivitana 
milito, en terure malbonaj cirkonstancoj , la socialisto Largo 
Caballero invitis ŝin partopreni kiel ministro en la hispana 
registaro . ŝi devis akcepti malgraŭ siaj kontraŭŝtataj opinioj , 
kiel reprezentanto de la sindikato CNT , ĉar nepris la unueco 
de ĉiuj antifaŝismaj politikaj kaj sociaj formacioj. Estis tiu 
unu el la decidoj plej tiklaj kaj malfacilaj de ŝia tuta vivo, 
sed la dilemo pivotis inter diktaturo kaj demokratio , kaj ŝi 
devis cedi. ŝi estis ministro pri Sano kaj Sociala Asistado de 
novembro 1936 ĝis majo 1937 kaj de tiu posteno ŝi okupiĝis pri 
la urĝaj problemoj de la milithospitaloj kaj evakuo de rifuĝin- 
toj. Dum sia mallonga mandato ŝi leĝigis la abortig-rajton kaj 
starigis la t .n. "liberigejojn de prostituitinoj " . Temis pr.i ins- 
tituciaj domoj, en kiuj la prostituitinoj loĝis kaj lernis pro- 
fesion . 

Post la hispana milito ŝi ekziliĝis en la sudon de Fran- 
cio, sed, forkurante de la germanaj nazioj , ŝi serĉis rifuĝon 
en Burgonjo, kie ŝi estis fine arestita. La hispana diktatoro 
petis ŝian ekstradiciiĝon , sed la francaj aŭtoritatoj ne akcep- 
tis ĝin, ĉar en tiu momentoŝi estis graveda. 

En 1945, post la mondmilita fino, ŝi denove translokiĝis 
al Tuluzo, kie ŝi ĝismorte loĝis. 

En 1977 Federica Montseng revenis denove al Hispanio por 
restarigi la sindikaton CNT, kaj de tiam ŝi ofte venis al Bar- 
celono, kie loĝas ŝiaj genepoj . ŝi okupis ĉiam altajn gvidajn 
postenojn en la nacia komitato de la liberecana hispana movado. 

Federica Montseng verkis:"La virino, problemo de la viro" 
(1932), "Anselmo Lorenzo" (1938), "Miaj spertoj kiel ministro 
pri Sano kaj Sociala Asistado" (1938) kaj "Cent tagoj ella vivo 
de virino" (1949). En 1987 ŝi publikigis aŭtobiografian verkon 
"Miaj unuaj kvardek jaroj", en kiu ŝi rakontas sian vivon, de 
sia naskiĝo ĝis la fino de la 2a mondmilito. Ŝi verkis ankaŭ 
multnombrajn artikolojn en liberecanaj gazetoj , kaj estis vera 
ĝuo legi ŝiajn rakontojn en siaj idealistaj noveletoj , kie ŝi 
emfazis la socian justecon, la liberan amoron kaj la abomenon 
al ĉia subpremado. 

Kurioze, tiu ĉi virino, kiun la gazetaro elstarigas nun, 

okaze de ŝia forpaso, nur ĉar ŝi estis 
la unua hispana virino, kiu okupis minis- 
trejon, ofte konfesis, ke tio, kion ŝi 
plej bedaŭras en sia vivo, estas ĝuste 
tio, "estinti ministro" , kvankam siatempe 
ŝi ofte proklamis, ke ne pro tio ŝi 
rezignis pri siaj ideoj. 

Federica Montseng Mahĉ, defendanto 
de libera amoro, senlaca batalanto por 
libero kaj justa socio: vi pace ripozu! 

LA REDAKCIO . 

****** *** 

Ankoraŭ pri lingvioj kaj... punkto! 

La lasta artikolo pri "Lingvioj" aperinta en "S-ulo"- 
Febr.-94, subskribita de Petro Levi , montriĝas pli klarvida kaj 
trafa ol la antaŭaj aperintaj de diversaj k-doj . Petro Levi 
prave venas al konkludo: "ke se ne ekzistas en la regularo de 
la SAT-Statuto iu punkto nepre postulanta kiel kondiĉon, ke.ĉiu 
fondo de LEA-o estu kreita surbaze de lingvio; se ne ekzistas 
en la Gotenburga Konvencio iu ajn precizigo tiurilate", kaj 
plie, se la SAT-P.K. ne plu konsilas tiun prilingvian kondiĉon, 
evidente ne plu ekzistas tiu problemo, kaj la debato, ĉar sen- 
fundamenta, postulas finiĝon... 

Kio do okazis por tio, ke dum pluraj jaroj la problemo 
pri lingvioj venenis la rilatojn de HALE kaj SAT-P.K.? La 
afero venas de antaŭ longe kaj komenciĝis okaze de la fondo de 
HALE (1986) en momentoj tute ne agrablaj. Aparte de ofendo kom- 
para, ĉar la SAT-P.K. entuziasme helpis la katalunajn naciis- 
tojn, kiam ĉi tiuj pro strategiaj politikaj motivoj volis fondi 
propran katalunan LEA-on tuj fiaskintao, dum HALE ricevis nur 
la indiferenton de niaj Parizaj k-do j , ĝis tia grado, ke la 
anonco de ĝia oficiala fondiĝo (17-7-87) restis preskaŭ nekona- 
ta en niaj medioj . Nur kiam ni private protestis, oni disvasti- 
gis la novaĵon. 

La problemo pri la lingvio komenciĝis, kiam la tiama HALE- 
prezidanto ricevis leteron de la SAT-P.K. indikantan jenon: 

"Laŭ la tradicio, LEA ne estas landa laborista E-Asocio, 
sed ĝi kovras teritoriojn de sia lingvo (SAT-Amikaro estas LEA 
por franclingvio) . Do, HALE devus esti ne hispana LEA , sed 
hispanlingvia LEA " . 

Tiu paragrafo montras, almenaŭ, absolutan miopion de la 
Pariza gvidanto, ĉar en Hispanio ekzistas kvar oficialaj ling- 
vo j , ĉiuj ili parolataj, kaj la komento de tiu responsulo kiel 
reprezentanto de SAT metis nin en gravan konfuzon. . .Ĉu HALE 
havis ĉiujn necesajn elaimtojn por esti akceptita en la SAT- 
komunumo? En kiun lingvion enkadrigi asocion, kies membroj 
apartenis al diversaj lingvioj? En nian penson tuj venis la 
konvinko, ke tiu lingvia postulo estas neaplikebla. 

De tiu momento komenciĝis la debato pri "lingvioj" ne laŭ- 
statuta vidpunkto , sed laŭ nia opinio, kiel arbitra postulo 
nelogika, do ni penis en ĉiuj konvenaj cirkonstancoj elmontri, 
ke tiu "tradicio" (tiel nomata de la P.K. ) en la fondo de ; LEA- 
oj estis, minimume, kaduka koncepto pragmate nepostulebla. 
Laŭ tiu linio mi verkis artikolon pri tiu konkreta temo (1988), 
sed la redaktoro de "Sennaciulo" ne publikigis ĝin. Mi protes- 
tis rekte antaŭ la prezidanto mem de la P.K. , kaj finfine la 
artikolo aperis kun ekskuzoj , post sepmonata atendo (S-ulo 
1005). Ankaŭ la prezidanto, siaflanke, respondis min (21-9- 
89) kaj promesis al mi la asocian helpon, ja nia ekonomia si- 
tuacio estis tre malriĈa por ekfunkcii. La vero estas, ke HALE 
neniam ricevis de Parizo eĉ simplan krajonon, kaj kiam ni 
devis aĉeti elektronikan maŝinon por kompostado de "KAJEROJ 
EL LA SUDO" , tute modesta pensiulo devis pagi gin per prokras- 
titaj pagoj laŭlonge de pluraj monatoj. La menciita artikolo 
emfazis "la rajton de HALE ekzisti, ne surbaze de limoj regio- 
naj , ŝtataj aŭ lingviaj , sed profitante la pozitivajn rilatojn 
de kolektivoj komune kunvivantaj dum jarcentoj en iberiaj 
teritorioj " . 

De tiu jaro en ĉiu SAT-kongreso oni parolis pri la 
temo "lingvioj", sed nur polemike, eble eĉ sen la konkreta in- 
tenco solvi la problemon. En 1990, en la SAT-kongreso okazinta 
en Linz, oni debatis pri la rolo de LEA-oj kaj oni aludis al 
la Konvencio de Gotenburgo inter SAT-LEA-oj kaj iliaj respekti- 
vaj taskoj, sed neniu klarigis kial LEA-oj devas esti fonditaj 

surbaze de "lingvioj 11 . 

En 1991, en la kongresdebato pri rilatoj inter LEA-o j , 
oni prezentis plurajn demandojn pri "lingvioj", sed neniu SAT- 
gvidanto sciis respondi . En 1992, en la kongreso de Kaunas, la 
afero ne nur ne progresis, sed atentinde regresis, ĉar en 
la kongresdebato la SAT-reprezentanto insiste marteladis: "ke 
LEA-oj ne baziĝas sur ŝtatoj sed sur lingvioj aŭ lingvaj teri- 
torioj" (S-ulo, Okt. 1992). Kompreneble la aserto ne sin subte- 
nis, ĉar pragmate preskaŭ neniu LEA-o funkciis en tiu momento 
sur bazo lingvia, kaj kiel reagon mi aperigis artikolon en "Ka- 
jeroj el la Sudo", n-ro 17/1993, kaj saman artikolon ankau en 
S-ulo-Apr. 1993. En ĝi mi eksplikas la staton de ĉiu LEA-o sub 
lingvia vidpunkto, laŭ mia opinio "Raosan"kio vere tute ne sig- 
nifas, ke la aluditaj asocioj ne funkciis/as kontentige. 

Tiu artikolo, taŭga por inciti al la debato kaj utila por 
serĉado de eventuala solvo, kaŭzis ankaŭ miskomprenojn. Ekz., 
k-do Hardy interpretis (S-ulo, Jun. 1993), ke mi diras: "Laŭ la 
Gotenburga Konvencio LEA-oj devus organiziĝi ne laŭ ŝtatoj, sed 
laŭ linvioj", kaj tuj li donas precizigojn. Kompreneble, tio 
ne estas ĝuste tiel, ja en tiu kazo mi tute simple ripetis la 
paragrafon, kiun svingis la P.K. okaze de fondotaj LEA-oj 
de kiam HALE naskiĝis. Ja ĉiuj niaj legantoj komprenas, ke 
mi ĝuste batalis kontraŭ la signifo de tiu paragrafo. Sed, 
en tiu momento mi ne respondis al tiu repliko, ĉar mi ne volis 
polemiki, same kiel mi ne tion faris okaze de repliko de k-do 
Lagrange (S-ulo-997, 1988), precipe ĉar mi konjektis, ke miaj 
respondoj ne kontribuos al la solvo de la problemo. Tamen en 
la repliko de k-do Hardy mi trovis paragrafon tre trafan, kiam 
je la artikolofino li skribas:*’La plej saĝa sinteno estas fidi 
la laboristajn esperantistojn por ke ili sin organizu laŭ formo 
plej konvena de la lokaj cirkonstancoj " . 

Tiu trafa opinio de Hardy konfirmis nian konvinkon, 
ke ni iris sur la bona vojo, kaj iamaniere ĝi komplementis nian 
diron en "KAJEROJ" en la ĵus citita artikolo:"ke estas la struk- 
turoj de la organizaĵoj, kiuj devas adaptiĝi al la bezonoj kaj 
celoj de la individuoj aŭ kolektivoj". 

Kiel mi jam substrekis je la komenco de tiu ĉi dokumento, 
k-do Petro Levi en sia lasta artikolo venas al la konkludo, 

ke ĉar la Gotenburga Konvencio enhavas neniun precizigon pri 
la kreo kaj strukturo de LEA-oj , kaj la P.K. mem ne plu postu- 
las devigan lingvian kondiĉon, ni, hispanaj HALE-anoj , kiuj 
neniam akceptis la tezon pri lingvioj, tute simple ĉar ni 
estas plurlingvanoj , plene konsentas pri la propono de k-do 
Levi : "neniu regulo povas esti pli fleksebla ol la foresto de 
regulo", do ni akceptas ne adopti ian ajn regulon por la fondo 
de LEA-o. Kaj sendube tiel finiĝas debato kaj difinopledo ĉiam 
malagrabla por HALE. 

Eble, restas en la aero pluraj demandoj senrespondaj ĝis 
nun, antaŭ ol definitive fermi la debaton: kiu uzis unuafoje 
la vorton "lingvio" en SAT en pasintaj tempoj? Kiel naskiĝis 
la koncepto "lingvio" en niaj medioj kaj kiu decidis ĝin apliki 
por la fondo de niaj laboristaj asocioj? Kiu decidis nun, en 
modernaj tempoj , postuli la lingvion kiel modelon por enkadrigi 
laboristan asocion? Mi volas neniun akuzi, neniun aludi malbon- 
intence, la respondo al tiuj demandoj eble nestas en malnovaj 
dokumentoj de antaŭ pluraj jardekoj, kaj eble kelkaj kamaradoj 
eĉ konsideros miajn demandojn iom frivolaj. Mi ne opinias 
tion. Cu estas tro, se mi tute respekteme petas al fakuloj, 
precipe al reprezentantoj de LEA-oj en Parizo,kaj ankaŭ al la 
prezidanto de LEA-SAT-Komitato, doni respondon al tiuj demandoj? 

Principe, la koncepto lingvio sendube havas novkoloniis- 
majn resonojn... Sed tio estas ja alia afero. 


Antonio Marco Botella 


P.S. 

"KAJEROJ EL LA SUDO" permesas eventualan reprodukton de tiu ĉi 
artikolo en "Sennaciulo" aŭ periodaĵoj de niaj LEA-oj , kompre- 
neble se la koncernaj ĉefredaktoroj konsideras tion interesa 
por ties legantoj . Ni, niaflanke, jam decidis meti finan punk- 
ton al la temo. 


TffiANO BANDERAS 

HISPANIO STRIKIS 

Kiel ni prognozis en nia antaŭa numero, !a pasintan 27-an de januaro 
okazis kaj sukcesis la kvara ĝenerala striko kontraŭ la ekonomia politiko de 
Felipe Gonzalez, malgraŭ la mastraro — CEOE — kaj ties lakeoj — la hispana 
socialisma registaro — , kiuj cinike ĉikanis por negi la du faktojn. Sukceso 
rilate al la deruliĝo sed ne rilate al la efiko. 

Jam antaŭ la striktago ambaŭ formacioj amaskomunikile artileriis 
mesaĝojn pli proprajn al la Franco-a epoko ol al la nuna, oficiale demokratia: 
i.a. deadmonajn riproĉojn pri la maloportuneco de la striko kaj minusvalorigon 
de ties antaŭvidebla sukceso, kiun ili atribuus al la agado de la t.n. informaj 
strikpostenoj, aliflanke, tute laŭleĝaj nialande. Pri la aliaj strikpostenoj, 
institucie neagnoskitaj, kaŝaj kaj perversaj — la entreprenistoj minacantaj per 
maldungo — ili, kompreneble, ne aludis. Endis iel ajn senpravigi la kunvokon 
far la sindikatoj. Endis iel ajn senprajmigi la etoson de socia indigno, kiun 
estigis leĝaro seniganta la laboristojn je rajtoj konkeritaj per centjara eposa 
batalado kontraŭ la gangsteroj de la mastraro, kontraŭ la faŝismoj kaj kontraŭ 
la arbitreco kaj manko de sociala sentivo ĉe la ĉio-povaj. 

Absolute normala, oni senĉese epitetis per televizio kaj radio — malice 
subliminale, slogane, stulte — la disvolviĝon de la 27-a de januaro. Tia 
normalo! Sufiĉis promeni surstrate por konstati la dimanĉeskan aspekton de 
la urboj: butikoj fermitaj, magra nombro da veturiloj, marasmo... Normalis 
nur la sinteno de la popolo, kiu, per sia neĉeesto al la laborpostenoj, deziris 
ne sturmi ajnan vintro-palacon, sed manifesti sian energian proteston kontraŭ 
registaraj dispozicioj grave lezantaj ĝiajn interesojn. 

Hispanio strikis. Jen kiel du el la plej gravaj ĵurnaloj de Madrido, "E1 
Mundo" kaj "E1 Pais", anti- kaj por-registara, respektive, diference 
enfokusigis la saman eventon: "La plimulto strikis", "La striko ne estis 
ĝenerala". Klaris do la defio de Gonzalez kaj ties kabineto. Malakceptante la 
evidenton, ili ne nur plenumis sian arogantan promeson pri nesubmetiĝemo al 
la strikrezulto, sed ankaŭ ridindigis la laboristan movadon, senaŭtoritatigis ĝin 
ekstermo-cele. Pura kaj dura thatcherismo. 

Pri la indico de partopreno estiĝis vera milito de ciferoj: 90% laŭ la 
sindikatoj, 26% laŭ la mastraro, 30% Iaŭ la registaro. Sed kion oni postulas 
de ni, hispanaj laboristoj? Eĉ se verus Ia plej senĝenaĉe pesimisma el la tri 
pritaksoj, ĉu tio disdegnindus? Cu en nia lasta ĝenerala elektado balotis por 
la nuna ĉefministro multe pli da civitanoj? Kia senpotenco! Kia frustracio! 

La 3-an de februaro la responsuloj de la du majoritataj sindikatoj — 

CCOO kaj UGT — rendevuis kun Felipe Gonzalez. Vane. Gonzŭlez reasertis 
la samon, kiun li pli frue leteris al ili: oni neniel reapertos intertraktadon pri 
la labora reformo, do la sindikatoj laŭbontrove kunsidu kun CEOE por alveni 
al interakordo. Tia kunsido, kompreneble, ne okazis pro rifuzo far la 
mastraro. Ĉu povus esti alie? Ĉu la entreprenistoj rezignus pri eĉ unu el la 
eksterordinaraj instrumentoj, kiujn la socialistoj enmanigas al iii?: senbridaj 
kaj malpleje kostaj maldungoj, mizeraj laborkontraktoj, laŭvola translokado 
de laboristoj... 

Hispanio strikis, sed nun, en marto, kiam ni redaktas ĉi liniojn, restas 
pri tio plena muto, ŝajna forgeso kaj nula efiko. Kia honto! Eĉ pli terure, la 
pliaĉiĝo de la socialaj kondiĉoj ne estigas la adekvatan respondon niaflankan. 
La apliko de la labora reformo dum la unua monato sekvigis kreskon de la 
senlaborularo je 63.615 homoj, tiel ke la nuna nombro da hispanoj en stato de 
sendungado atingis la ciferon 2.769.457 ( nome unu el ĉiu kvina laboristo ), 
laŭ oficialaj statistikoj. La registaro ĵus heroldis sian projekton plialtigi la 
aĝon de emeritiĝo, aŭguris absolutan bankroton pri la sistemo de sociala 
asekuro... 

Kie ni? Kie nia reago? Kiu kulpas pri ĉi peĉa situacio? Nu, ja ĉefe 
kulpas CEOE kaj la registaro, sed agnoskendas, ke la sindikatoj ne scipovis 
stari sur la nivelo de la gravegaj eirkonstancoj travivitaj. La sindikataj 
strukturoj rivelis sin feblaj, kadukaj, anakronismaj, nekapablaj inde alfronti 
la grandan batalon iniciatitan de la novtipa kapitalismo. 

Jen do la plej urĝa tasko nin koncerna: nuntempigi niajn laborajn 
organizojn kaj lukto-metodojn. Magiaj formuloj por tion atingi ja ne ekzistas. 
Nur per serioza memkritiko, per konstantaj analizoj kaj debatoj, per drastaj 
mobilizoj kontraŭ arbitreco kaj maljusto ni povos rekrei nin kiel laboristojn 
ĉi-epokajn, doti nin per plej taŭgaj bataliloj. Ĉu ŝvitige? Sendube jes, sed ni 
perludas nian dignon, nian prezencon kaj nian futuron. 


LA REDAKCIO 

$$$$$$ 


L Ni atentigas niajn gekamaradojn kiuj ankoraŭ 
ne pagis la ĉi-jaran kotizon aŭ abonon, fari 
tion kiel eble plej baldaŭ al la Kasisto de 
HALE, Nicolas GIL CARBALLO, Cartilla Postal 
n-ro 29-85.039.477, sen aldona sendokos- 
to per hispana poŝta oficejo. 

Recenzo: Komercado 
de kulturoj kaj lingvoj 


Werner Bormann: Mondkomerco kaj Lingvo. 

Aŭtor-eldono, Hamburg 1993. 21 x 15 cm. 
47 p. broŝurlta. Prezo: DM 3,50. 

ia rezencata verko enhavas la teks- 
tojn de du prelegoj prezentitaj kadre de 
Internaciaj Kongresoj Universitataj en 
Roterdamo (1988) kaj Havano (1990). 
Ili servis ankaŭ kiel studmaterialo poz 
kursoj de la Akademio Internacia de la Sciencoj (AIS) en Sanma- 
rino. 

La unua prelego, "Komerco stimulas kompreniĝon" , estas ne 
konvinka provo pravigi la sekvan pensoĉenon : komerco inter 

landoj kaj popoloj estigas kontaktojn, el kiuj rezultas kompre- 
no, kiu poste evoluas a 1 kompreniĝo,- kompreniĝo estas bazo por 
paca kunvivado, kaj el ĝi fontas interkompreniĝo , tiu alta 
idealo, kiu estas anima rendimento. Al tiu celo de internaciaj 
rilatoj -kompreniĝo- la aŭtoro feble trudas Esperanton kiel 
idealisman faktoron, kiu "ebligas komprenon en tre reala senco, 
nome per lingvo, la rekta transportilo de ideoj kaj sentoj". 

Skeptika leganto, rigardante kiel la homaro jam de longe 
komercadis kun bonaj rezultoj per plej primitivaj komunikiloj 
kiel gestoj kaj piĝinoj, apenaŭ samopinios kun Bormann pri la 
grava rolo de lingvo. Kaj, se lingvo iam estas bezonata, ven- 
dantoj ĉiam estas pretaj lerni la lingvon de potencialaj aĉe- 
tontoj. La kosto de tiu lingvolernado , kompreneble, estas 
kaŝe inkludita en la prezoj de la varoj kaj servoj. Post kiam 
la fakturitaj sumoj estos pagitaj kaj la varoj liveritaj , ne 
plu estos necese okupiĝi pri nebulaj konceptoj kiel kompreniĝo, 
kiun Bormann nomas "nocio el la spirita mondo". Jam pli efike 
parolis materialisme kaj internacilingve la mono. 

Estas malfacile akcepti la konkludon, ke pli intensa in- 
terŝanĝado de varoj trans limojn de unuopaj ŝtatoj ebligas 
ekkonojn kaj, kiel sekvan ŝtupon, komprenadon. Neniel estas 
devigate al interkomercantoj reciproke respekti aŭ alpreni 

fremdajn vivstilojn por efektivigi kompreniĝon . Male , tro intima 
apudesto de malsamaj kulturoj „ povas konduki, ne al kompreniĝo, 
sed al ksenofobio kaj rasismo, eĉ ene de la Esperantlingva ko- 
munumo. Jen la alia, malpura flanko de la monero, kiun Bormann 
ne tuŝis en la prezento de sia tezo. 

En la dua prelego, "Ekonomia forteco kontraŭ kultura 
diverseco" , la aŭtoro karakterizas du specojn de kulturoj . 
La unuaj estas "hejme katenitaj kaj ne kapablas disradii trans 
siajn proprajn landlimojn. Multaj troviĝas tra la tuta mondo, 
ankaŭ en Eŭropo. Kontraŭe, estas potencaj kulturoj , kiuj en la 
historio de la homaro ekspansiis kaj akiris apogantojn loĝan- 
tajn malproksime de la originaj centroj . Bormann serĉis la 
kialojn de tiu disdivido de kulturoj inter progresantaj , stabi- 
laj kaj regresantaj . Li rifuzas faktorojn kiel multenombrecon 
kaj hegemonion, ĉar ne ĉiuj kulturoj , kies portantoj apartenas 
al teritorie granda ŝtato, aŭ al politike forta mondpotenco, 
posedas modelan karakteron kapablan influi aliajn kulturojn kaj 
tiri fremdulojn en ilian kondutaron. Laŭ Bormann, ne gravaj 
estas militista potenco nek religia misieco: restas, do, eko- 
nomia forteco, sed sola ĝi ne sufiĉas. La esenca kaŭzo de 
sukcesa kultura influo sur aliaj homoj estas "la modela karak- 
tero por la imitantoj , kiuj ŝatas vivi tiel, kiel tio estas 
kutima en tiuj kulturoj". Bormann trafe disvolvas tiun nocion 
por demonstri, kial la usona kulturo ĉie en la mondo estas 
akceptata , kaj pro tio enradikiĝas . Estas rekomendinde , ke 
pitaj , mallarĝmensaj esperantistoj , kiuj sur la paĝoj de Espe- 
rantaj periodaĵoj elsputas sian malamon kontraŭ la usona "pseŭ- 
dokulturo" , atente legu la sobran eksplikon de Bormann. 

Mi malsamopinias pri nur unu punkto rilatanta al 1 a 
priskribo de ekspansiemaj kulturoj . La aŭtoro uzas kiel ekzem- 
plojn de forte ekspansiantaj kulturoj la usonan, kiu tradicie 
havis tiun trajton, kaj la islaman en la nuna historia epoko. 
Tamen, estas esenca diferenco inter la du specoj de ekspansio . 
La usona kulturo ĉiam montris tendencon disradii horizontale 
en spaco, altirante en sian influsferon pli kaj pli da dise 
situantaj landoj kaj popoloj . Male, la islama kulturo, lasta- 
tempe rajdante sur la bolantaj ondoj de fundamentismo, ne 
ekspansiis eksteren sed regresis , profundiĝante ĝis siaj radi- 
koj. Alivorte, ĝia evoludirekto estis vertikale sur la propraj 

historiaj terenoj . Tion evidentigas la fakto, ke tre magra 
parto de la islama kulturo tuŝas la vivon de ne-islamanoj . 
Por paroli per komerca lingvaĵo, la usona vivstilo estas unu- 
klasa eksport-produktaĵo, dum la islama vivstilo konvenas 
nur por la enlandaj merkatoj . 

Naiva esperantisto certe demandas nun: kiel ekspansias 
la verda kulturo? Cu ĝi estas vivstila komercaĵo havanta altir- 
valoron sur la monda merkato de ideoj? Tradiciaj movadanoj 
volas vendi ĝin en pakumo simila al tiu de la usona kulturo, 
esperante tiel akiri amasan apogon ĉie en la mondo. Raŭmistoj 
prefere elektas la islaman modelon de rafinado kaj profundiĝo. 
Ili, do, ignoras la strasaĵojn de la vendoplaco. 

Car la titolo de tiu ĉi prelego enhavas la esprimon 
"kultura diverseco" , Bormann nur ĉe la fino, kvazaŭ piednote, 
mencias la eblan apllkon de Esperanto por konservado de kultura 
diverseco -"granda kaj malfacila laboro"- se ĝi iel kaj iam 
estas efektivigebla. 


Bernard GOLDEN 

***** 

Bonvolu ridi... sed ne tro! 


Surdulo 


La kuracisto: -Bone, vi jam plene resaniĝis; tial vi ne bezonas 
reveni . 

Paciento: -Kion? 

La kuracisto: -Ke vi ne plu venu! 

Paciento: -Kion? 

La kuracisto: -Ke vi revenu morgaŭ! 

$$$$$$ 


Drinkemulo 


Edzino ploras senkonsole kaj diras al sia edzo: 

-Vi estas kruela! Vi venis hieraŭ nokte tute ebria, vi 
makulis la pargeton, kaj cetere, vi premmortigis mian karan 
kanarion! Ve! Ve! 

La edzo (mirigita): ĉu vere? Jen kial la citrono ne donis 
sukon ! . . . 

Demokrata decido 


Psikologa vidpunkto 

Sinjoro eniras en butikon por aĉeti 
paron da ŝtrumpoj. La vendisto, sper- 
ta psikologo, sciante pri lia deziro, 
demandas tre afable al la kliento: 

Ĝu ili estas por via edzino, aŭ ili 
devas esti pli multekostaj? 

****** 


Vizitante frenezulejon, inspektoro demandas al malsanulo, 
kial li troviĝas tie: 

-ĉar mi diris, ke ĉiuj miaj familianoj estas frenezaj , sed 
ili ankatf asertis la samon pri mi. Venkis, do, la plimulto... 

$$$$$$ 


Diplomata respondo 

-ĉu vere plaĉis al vi la fino de mia romano? 
-Ho, jes, tre multe! 

-Kaj kion vi opinias pri la unua ĉapitro? 
-Tiun ankoraŭ mi ne legis. 

jJ» jj* jj» jjj jĵ» 


En hospitalo 

Kuracisto elirante el la Rirurgejo renkontas la bofilon 
de la ĵus operaciita virino kaj alparolas lin jene: 


-Mi devas diri al vi la veron, sed mi scias, ke vi estas 
forta kaj bone povas rezisti. Jen la novaĵo: Via bopatrino... 
saviĝos! 


Kuracisto: -Ve! Via koro grave malsaniĝis pro misa ritmo! Tio 
estas grava afero por vi ! 

Paciento(konsternita) : -Nu kion vi aŭdas en mia brusto? 
Kuracisto: -Via korbatado similas al freneza rok-muziko! 
Paciento ( trankviliĝe ridetante): -Ha! Ha! Tio ne gravas, ĉar 
ankaŭ mi aŭdas ĝin! En la supra etaĝo oni dancadas laŭ tiu rit- 
mo jam de antaŭ unu horo! ****** 

Kuracisto (emfazante): -Vi devas esti tre danka al mi , ĉar.per 
la elspezo de unu sola vizito, mi trovis ĉe vi kvin malsanojn! 

****** 

MIAJ IMPRESOJ PRI UK 


Sopiro al "Interna Ideo" 


La evoluo de la socio montras de tanpo al tempo kontraudi- 
rojn neatenditajn, surprizojn nepenseblajn. Unu el la grandaj 
malfeliĉoj de nia epoko estas certa renaskiĝo de malgrandaj na- 
ciismoj kiel kontrapunkto al la ĝenerala aspiro de homoj kaj 
popoloj al libero kaj demokratio. Eble, la longa kaj kruela 
ruĝa subpremado de malgrandaj landaj minoritatoj en Orient-Eŭ- 
ropo kaj aliaj diktaturoj en aliaj lokoj, estis la kaŭzo proba- 
bla de tiuj danĝeraj ŝprucoj , kiuj funkcias kiel motoroj de tiu 
regresema naciisma movado, minacanta nun meti Eŭropon en teru- 
ran konf lagracion, elmontrinte kiom primitive kruela povas esti 
homo atakita de la naciisma viruso: lasta elmontro en eksa Ju- 
goslavio... La influo de tiuj perversaj ideoj iamaniere aperis 
eĉ en la Esperanta Movado, kiel mi detektis en Valencio. 

Pasintsomere mi partoprenis en la UK okazinta en Valencio, 
kie mi povis sperti la indikitan influon ĉe gentoj el la plej 
distaj partoj el la mondo. Ekzemple, kiam mi eliris el la 
koncerto de "SOLO", mi konversaciis pri muziko kun junulo, 
kaj post interŝanĝo de opinioj mi demandis lin el kiu lando li 
estas. Li fiere min respondis: "E1 Eŭskio!". Mi dubis, mia pen- 
so serĉis landon kun tiu nomo, sed mi ne ĝin trovis. Poste mi 
rimarkis, ho jes!: Vaskolando. Eŭskio estas nomo nek de lando, 
nek de ŝtato. Ĝi estas nomo inventita de vaskaj naciistoj, 
laŭ mia opinio ne tro trafe, kaj mi demandis min: Kial meti 
tiom da konfuzo inter la homojn? Mi konas tiun vorto-radikon, 
sed ĉu ni devas lerni ĉiun produkton naskiĝintan en la febra 
menso de utopiulo aŭ de politika minoritato? En tiu ĉi kazo, 
ĉu ne taŭgas Vaskolando, sufiĉe konata kaj digna nomo, tute 
esprimoplena en ĉiuj aspektoj?. Laŭ ili, ne! kaj eĉ en la 
parolon eniras la paranojo de la naciistoj. 

Mia reago en tiu momento estis eniĝi en tiun kuriozan 
ludon, kaj . . . pensite kaj farite: mi inventis landon sen naci- 
aspiroj , "Eŭropio"-n, kaj skribis ĝin kvazaŭ temus pri mia 
propra lando sur mia kongreskarto . Baldaŭ mi konstatis, ke.mia 
ideo ne estas novaĵo, ĉar ankaŭ granda nombro da germanoj mon- 
tris en siaj respektivaj kongreskartoj tiun de"Eŭropa Komunumo" 

Sed mia ludo ne tro daŭris, ĉar mi renkontis aŭstraliani- 
non, kiu rigardante mian kongreskarton ne trovis mian landnomon 


- 16 - 



tro brila, kaj kun granda malkontento muntis 
antaŭ mi en unu minuto veran mitingon dure - 
kritikantan la malsolidaran Eŭropan politi- 
kon, laŭ ŝi kulpan pri la izoleco de tiom da 
homoj en ties hemisfero... ĉu vi volas 
kredi min, se mi konfesas al vi , ke malgraŭ 
la tono acida de tiu spontana predikantino 
ŝi pravis en kelkaj punktoj kontraŭ mia 
ĵus elpensita "patrio"? Tiam mi pensis, 
ke se grandaj kaj malgrandaj nacioj tiel 
aĉe kondutas kontraŭ la homoj de unu aŭ 
alia kontinento, kian patrian titolon mi 
metus sur mian kongreskarton? Post rapida analizo mi konkludis, 
ke nur unu restas sufiĉe digna, tiu de "sennacio", kaj prefere 
montri neniun! Vere, homo devus montri en UK neniun nacitito- 
lon. ĉu ĝi ne estas universala? 

Post la rakontitaj ineidentoj, mi multe cerbumis pri 
la sinteno kaj bildo donita de la esperantistoj en la UK oka- 
zinta en Valencio, ĉar en neniu momento estis trovebla la 
spirito supernacia kaj homama de nia "interna ideo", kaj la 
diligenta kolegaro ne estis tiu milfoje laŭdata "rondo familia" 
proklamita de nia majstro D-ro Zamenhof. En tiu aspekto la 
kongreso plene fiaskis. Cetere, la kongresorganizantoj , UEA, 
montriĝis, kiel kutime, tre bonaj negocistoj, sed tre malbonaj 
gardantoj de la esperantisma spirito. I 1 i , ne nur ne sciis kon- 
traŭbatali la naciisman antaŭkongresan kampanjon de certaj 
elementoj, kiuj uzas Esperanton por siaj politikaj celoj, sed 
honte cedis en sia proklamita "neŭtraleco" kaj eĉ permesis 
krokodilan saluton tiusencan de la podio mem. Minimume, UEA 
devus peti publikan pardonon pro tiom da eraroj sur la kampo 
de la esperantisma etoso...ĉu en tiu "universala" asocio ne 
ekzistas almenaŭ unu sola gvidanto, kiu zorgas pri la spirito 
de la movado, nun en evidenta regreso? Aŭ ĉu eble tiu gvida 
aparato nur taŭgas por "gajni monon" , ne gravas kiel? 

Kun bedaŭro mi skribas ĉi lastajn paragrafojn, sed 
komprenu, mi iris al UK por ĝui etoson koheran kun la "interna 
ideo" de Esperanto, mi iris al universala kongreso, kaj mi 
trovis homojn skeptikajn kaptitajn en la trompo de politikoj 
nanaj , kiuj forgesis la originon kaj celojn de nia movado: 

interkomprenon de homoj kaj popoloj sen ia ajn diskriminacio . 
La vivo fariĝas pli kaj pli planeda, sed niaj gvidantoj planas 
nian futuron surbaze de lokaj interesoj . 

Laŭ mia opinio, ni , esperantistoj , bezonas urĝan rege- 
neron de nia idealismo, ĉar la merkantilisman lingvodisvastigan 
batalon jam antaŭ longe ni perdis... Nur en la idealo superna- 
cia kuŝas ĉiuj esperoj de la esperantistoj . 

Jesus de las Heras 


LA MOVADO EN KAJ EKSTER IBERIO 


LA 67 d SAT-KONGRESO okazos en Strdznice, Ĉeĥd Respubliko, de ld 16a ĝis ld.23d 
de Julio 1994. Sufiĉe dllogd progrdmo: ekskursoj, debdtoj, neforgesebldj vizi- 
toj . Ankdŭ estds progrdmitd tre interesd SAT-Antdŭkongreso okdzontd en Prego, 
ndskiĝurbo de SAT, de ld 9d ĝis ld 16d de Julio. Informoj : SAT ; 67, Av. Gdmbe- 
ttd, F-75020-PARIS. Frdncio. 

1 5d Hispdnd-Frdncd Renkontiĝo en GRAUS . Orgdnizite de ld Esperanta Centro"FRA- 
TECO" de Zdragozo, ld 4dn kdj 5an de Junio okdzos en GRAUS (Huesca) tiu inte- 
resd Renkontiĝo de geesperdntistoj de dmbaŭ flankoj de Pireneoj. Prelegoj, 
ekskurso, agrabld kunrestado garantidtd al kiu estis invititaj la Grupoj de 
Barcelono, Sabddell, Pamplono, Logrono, Vitoria kaj Bilbao, krom niaj francaj 
gesamideanoj . Informoj : Esperanta Societo "FRATECO"; C/San Vicente de Paul,l,E. 
50001 -ZARAGOZA. Telf. (976) 22.74.97. 

PREMIO ANDREU NIN 

"Multfoje la historio ne estas justa. Eble ĉar ĉiam verkas ĝin ld 
venkintoj, kaj tial tiuj homoj dpartenantaj dl la venkitoj restas laŭlonge de 
la jaroj tute forgesitaj, aŭ abomene rememoratdj " . Tiel pensas kaj diras la 
nuna urbestro de E1 Vendrell, Marti Carnicer i Vidal, kaj , por iamaniere korek- 
ti tian maljuston, li strebis, kun la urbestraro de E1 Vendrell, retrovi ld 
fidelan memoron elvokante la figuron polemikan de la Vendrell-ano Andreu NIN, 
elstara revoluciulo kaj esperantisto de antaŭ pluraj jardekoj, kaj senpasie 
analizi la konduton kdj historidjn eventojn, kiuj ĉirkaŭas liajn viverojn en 
tiu tempo. 

Tiucele, post duonjarcento de la drama forpaso de Andreu NIN, la 
urbestraro de E1 Vendrell kunvokas la t.n. "Premio Andreu Nin", kiun oni alju- 

ĝos dl esplora verko aŭ tezo pri sociaj kaj politikaj temoj , verkitaj en kiu 
ajn lingvo. Povas partopreni en la konkurso ĉiuj neeldonitaj verkoj, kaj la 
Regularo de la Konkurso aperos en kvar lingvoj: kataluna, angla, hispana kaj 
esperanta. La fina dato por prezentado de originaloj estos la 31a de decembro 
1994, kaj la premio konsistos en la sumo de 1.000.000 da pesetoj . 

Ĵurianos Pelai Pages (katedra profesoro pri Historio de la Barcelona 
Universitato) ; Pere Anguera (katedra profesoro pri Historio de la Universitato 
Riera i Virgili de Tarragono) ; Ramĉn Obiols (unua sekretario de Kataluna 
Socialista Partio); Victor Alba (verkisto) kaj Marti Carnicer (Urbestro de E1 
Vendrell). Informoj : Urbestraro de E1 Vendrell; Area de Cultura-Cal Guimera. 
C/ Santa Ana, 8. 43700-EL VENDRELL. 

Ĉar grandparte el niaj legantoj tute ne konas eĉ la nomon de Andreo 
NIN, "KAJER0J " volis prezenti skize biografieton de tiu homo, pri kies figuro 
temos la kunvokita konkurso: 

ANDREO NIN naskiĝis en E1 Vendrell en 1892 kaj profesie laboris kiel instruisto 
aŭ ĵurnalisto. Komence, li politike partoprenis en la katalunaj movadoj naciis- 
ma kaj socialisma. Ekde la jaro 1919 li aktivis en la sindikato CNT, kaj ene 
de ĝi li defendis la rusan revolucion, jen kial li kunlaboris kun la pro-komu- 
nismaj grupoj. Li vigle partoprenis en la 1 -a Kongreso de la Internacia Ruĝa 
Sindikato (ISR) kaj en la 3-a Kongreso de la III-a Internacio, en kiu li repre- 
zentis la sindikaton CNT, Post tiuj kongresoj li restis en Moskvo kiel repre- 
zentanto de la Revoluciaj Sindikataj Komitatoj. 

Okaze de arda polemiko tiuepoka pri la Socialismo en unu sola lando, oni 
akuzis lin kiel trockiston, kvankam en grava artikolo publikigita en "Corres- 
pondance Internationale" (Majo 1925) li solene deklaris sin kontraŭtrockisma. 
Li kontaktis plurfoje kun Trocki mem por debati pri ideologiaj temoj kaj en 
1929 revenis en Hispanion. 

En nia lando, post grava ideologia polemiko kun Maurin, Andreo NIN tondis 
kun J. Andrade la Grupon "Ezquerra Comunista", kies idearo fariĝis bazo por la 
fondo en 1935 kun alia Grupo, "Laborista Bloko", de nova Partio (POUM) "Labo- 
rista Partio pri Marksisma Unuiĝo", kiun gvidis Maurin, NIN, Bonet, Andrade, 
Arquer k.a., kaj kies ĉefaj programceloj estis: starigo de provizora proletara 
diktaturo, ebleco de la popoloj disponi pri la propra destino, sindikata unueco 
kaj unuiĝo de ĉiuj politikaj revoluciaj fortoj, precipe socialistoj kaj komu- 
nistoj, do la karaktero komunista de la nova partio montriĝis tute klara. 

En 1936 Andreo NIN estis elektita deputito reprezentante sian partion 
en Teruel, balotita kiel kandidato en la listoj prezentitaj de la unueca mal- 
dekstra bloko Popola Fronto. 

Je ld komenco de la hispand intercivitdna milito ( 1936-1939) ,ĉar ld ĝene- 
rald sekretdrio de ld pdrtio POUM, J. Maurin, estis kaptitd de la militistaj 
ribeluloj, Andreo NIN okupis tiun postenon kaj ankau aliajn elstarajn en la 
gvidado de la ĉeneralitdto de Kdtalunio (Katalund Aŭtonoma Registaro) : membro 
de ld Ekoriomid Konsildntaro kdj Konsilanto pri Justico. 

En tiuj danĝeraj momentoj , grevegd fendo fariĝis en la antifdŝismaj 
vicoj, kiuj subtenis la lukton, precipe en Barcelono: la socialistoj de PSUC 
kaj alidj moderdj partioj fdvoraj al la ĉeneralitdto, kiuj volis stdrigi la 
ŝtdtajn strukturojn, dpogi ld regaddaŭrigon de la popolfronta registaro kaj 
starigi apriore militvenkon per kreado de popolarmeo; kaj partio POUM kun 
la simpatio de certaj sektoroj de CNT-FAI , kiuj klopodis akapari ĉiujn risor- 
tojn de la povo, krei revolucian armeon kiel sola solvo por garantii la trium- 
fon kontraŭ la ribelintaj militistoj kdj ld konkeron de ld socialismd revolucio. 

Tiu diverĝeco de opinioj rompis la faktan unuecon de ld respublikaj 
fortoj, kio kulminis en ld teruraj eventoj de majo 1937 en Barcelono, kiam 
post dramdj bdtdloj surstrdtdj la partianoj de POUM kaj ties simpdtiantoj 
estis venkitdj, ĝidj gvidantoj procesitaj kaj la partio rigore mdlpermesita. 

Koincidis tiu evento kun ld politikŝanĝo de Stdlin en Rusio, kidm ld ruĝa 
diktdtoro volis pereigi la bolŝevisman opozicion (procesoj de Moskvo) , akuzitan 
de interkonsento kun Trocki, (inter kiujn la diktatoro metis Andreon NIN. So- 
vetiaj spionagentoj ricevis la ordonon mortigi la Vendrell-anon, kaj Andreo 
NIN estis murdita en Madrido dum monato Julio 1937. 

Andreo NIN estas dŭtoro de plurdj verkoj : "Diktaturoj de nia tempo" ( 1930) , 
"La hispana proletaro antdŭ ld revolucio" ( 1931 ) kaj "La naciaj emancipiĝmova- 
doj " (1932). 

ŝajnas oportuna, ke Andreo NIN, polemika figuro politika dum longa perio- 
do de nia historio, kiun kelkaj akuzis kiel perfidulon al la revolucio, kaj 
aliaj proklamis kiel heroon kdj mdrtiron de vera socialismo, estu studata sen- 
pasie de novdj generdcioj, kaj , se eble, ni, iamaj batdlantoj, volus ricevi 
definitivan bildon, en unu dŭ alid senco, de unu el tiuj bravaj homoj , kiuj 
perdis la vivon batdldnte por siaj ideoj . ĉiukaze io tute nepensebla en tiu 
ĉi, nana nuntempo nur dtentd al la zigzagoj de moŝta Mono. 

LIRIKAJ PAGOJ 


LA LASTA VALSO 


(Al Vicente Aleixandre) 


Tiu komenco lanta: 

kvintesenco 

de la galanta gesto kor-kloniga 
kaj de 1’ pudor’ solvita duonsvenen 
ĉe danc-invit’ voluta. . . 

Tiu kadenco svaga, ĝela, flusa 
kiel orgasmo-aŭro — ho! — : aŭguro 
de paroksismo sensa. . . 

Tiu parfumo narda — ranc-odora — 
je la ekzakta disto de suspiro 

i i i 

v n v n v n 

Kaj... s g! unu du s g! unu du s g!... 


La valso ekis: 
abrupta flugilado, 
puca girlando bugenvila, 
agacaj grincoj el poluro planka, 
amelaj krakoj, klakoj kalkanumaj. 

Kaj sinko rozpetala. 

Kaj dolĉaj baboj de serafo, 

pozoj 

ekscesaj, streĉaj, drole distorditaj: 
la kavaliraj bustoj 

virkoke brusto-ŝvelaj, 
la damoj okulfermaj 
— damoj lividaj ŝminke — , 
kun la rokoka kapo retroklina 
kaj 1’ muzeletoj pintaj... 

i 

v n 

s g!... 


v n 


v n 


Kaj. 


g! unu du s g! unu du 


La valso pluas. 

Estas la tempo de la vorto ĝusta 

— siropa kompliment’ aŭ ditirambo — , 
kiu el preciozaj plukas pepojn 
vunditajn de la ruĵ’. 

Estas la tempo 

de la leĝer’ meringa, 
de 1’ fajr’ nekonfesata, 
de la prodaĵ’ poltrona, 

hop!: 

beketi kison 

— perfido de la punĉo! — , 
beketi kison laŭ la takto valsa. 



i 


i 


Kaj . . . 


v 


n v 

g! unu du s 


n 

g! unu du 


v n 

s g!... 


La valso pluas. 

La valso tuj akmeos. 

La valso iĝis jam skualo fola, 

trombo da pompo, filigran’ kaj kaŝ-lascivo, 

trompo el mosko rava, kiu preskaŭ min kuntrenas. 

Kreskas la trombo, sed la vals’ eksteras, 

preteras la ŝaŭm-ondojn 

ĉe la ingvenoj moŝtaj, 

la perlajn roso-gutojn ĉe 1’ pudendoj, 

la sagan ĉiel-iron 

de la pendaĵoj gloraj, 

la krevon de 1’ granatoj interkruraj, 

la deziron 


pudritan de la prudo. 


Kreskas la trombo plue kaj ensuĉas 
ĉion postiĉan — kiĉan — . Ho, kortezo! 

Ho, pufo kaj parado! 

Ho, karapacoj, maskoj kaj perukoj! 

Valsas skeletoj de pingven’ rikane 
kun mutaj skeletinoj de gorgono. 

Sur tombo-ŝtonoj, dume, la aliaj 
febran volupton soliteras. 

Verdo 

en pompejeska rubo, flagro de kurtenoj, 
formikpululo ĉe 1’ senbuŝaj buŝoj 
aŭ neforgesumino interdente... 

Sed, revenu! 

La valso de la falso daŭras plue, 
valso ripeta tede, 
ripet’ koŝmare prema, 
koŝmar’ sen kapo kaj sen fin’. 

Revenu, 

leviĝu el la seĝo de spektantoj, 
ekpaŝu, valsu: giru kaj turniĝu, 

tumiĝu plu kaj... — sving! — kaj... — sving! — kaj sving 

u vin el svarmo balo-sinen, snufu 

plenpulme, 

ĝislime streĉu 1’ fibrojn de 1’ furio 
kaj longe bombe tondru: "jam sufiĉas!!!'' 


MIGUEL FERNANDEZ 

NOTO DE LA REDAKCIO: Ĉi verko ricevis la premion Eglanterio por la plej kvalita poemo 
pri temo laŭvole elektita en la 32-qj Internaciaj Floraj Ludoj. 

